Giuseppe Farina

Emilio Giuseppe "Nino" Farina (30. lokakuuta 1906 Torino, Italia – 30. kesäkuuta 1966 Aiguebelle, Ranska) oli italialainen autourheilija ja ensimmäinen virallisen F1-sarjan maailmanmestari. Hänen lempinimensä oli "Torinon herrasmies".

Ura
Ennen virallista Formula 1 -mestaruussarjaa
Farina aloitti kilpailemisen Grand Prix -autoilla 1930-luvun aikana. 1930-luvun lopulla Farina voitti useita Grand Prix -ajoja, ja häntä pidetäänkin aikansa parhaimpiin lukeutuvana kuljettajana. Hänen "suorakätistä" ajotyyliään kopioitiinkin useasti. Hän voitti Italian Grand Prix -sarjan mestaruuden vuosina 1937–1939 ja kilpaili samoihin aikoihin myös kansainvälisissä sarjoissa. Toisen maailmansodan jälkeen Farina osallistui jälleen Grand Prix -kilpailuihin ja voitti vuonna 1946 järjestetyn Nations GP -kilpailun.

Formula 1
Alfa Romeo: 1950–1951
Kun FIA ilmoitti aloittavansa Formula 1 -luokalle oman maailmanmestaruussarjansa, Farina ilmoittautui mukaan ja sai ajettavakseen Alfa Romeon Tipo 159 F1-auton.Melart & Melart 1998, s. 11 Farina voitti kaikkien aikojen ensimmäisen Formula 1 -kilpailun, Britannian Grand Prix'n Silverstonessa 13. toukokuuta 1950. Farina voitti ensimmäisen F1-kauden aikana kolme osakilpailua ja nousi ensimmäiseksi F1-maailmanmestariksi 30 pisteellään.Kärkkäinen 1996, s. 6

Seuraavan vuoden Farina ajoi vielä Alfa Romeolla, mutta ei onnistunut uusimaan mestaruuttansa, vaan jäi neljänneksi MM-taulukossa Juan Manuel Fangion voitettua mestaruuden.Kärkkäinen 1996, s. 7 Hän voitti kauden aikana Belgian osakilpailun.

Ferrari: 1952–1955
Vuoden 1952 MM-sarjaan Farina vaihtoi tallikseen Ferrarin. Hän sijoittui neljässä osakilpailussa toiseksi, mutta ei voittanut kertaakaan. Farina sijoittui MM-sarjassa toiseksi, kuusi kilpailua kahdeksasta voittaneen Alberto Ascarin jälkeen.Kärkkäinen 1996, s. 8

Farina sijoittui vielä kaudella 1953 kolmanneksi MM-taulukossa ja voitti viimeisen kerran F1-urallaan Saksan osakilpailussa.Kärkkäinen 1996, s. 10 Kaksi seuraavaa kautta jäivät lyhyiksi. Farina ajoi vuonna 1954 kaksi osakilpailua ja vuonna 1955 kolme GP-lähtöä ja ylsi parhaimmillaan toiseksi. Viimeisten kausien palkintokorokesijoituksista huolimatta Farina kärsi urheiluautokilpailujen kolareissa saamistaan murtumista sekä palovammoista, joiden myötä joutui lääkitsemään itseään kipulääkkeenä käytetyllä morfiinilla. Viimeisessä osakilpailussaan Italiassa hänen autonsa ei lähtenyt käyntiin kilpailussa.

Ura Formula ykkösten jälkeen
Vuonna 1956 Giuseppe Farina yritti osallistua Indianapolis 500 -ajoihin, mutta mursi solisluunsa Monzassa ajetussa urheiluautokilpailussa. Farina kuitenkin yritti vielä osallistua Indy 500:een seuraavana vuonna, mutta luopui kilpailemisesta lopullisesti, kun hänen tallitoverinsa Keith Andrews sai surmansa harjoitellessaan Farinan autolla.

Farina tunnettiin aikaisissa F1-lähdöissään jo erittäin huomattavana kilpakuljettajana ja moni, muun muassa Enzo Ferrari ja Stirling Moss huomasivat hänen älykkään ajotyylinsä. Farina tunnettiin myös kanssakilpailijoistaan piittaamattomana kuljettajana ja oli osallisena kahdessa GP-kuolonkolarissa vuosina 1936 ja 1938. Kaikkien myöhäisen F1-uransa aikana kokeneiden loukkaantumisiensa jälkeen Farina sai surmansa vuonna 1966, kun hänen autonsa syöksyi tieltä Ranskan Chambéryssa hänen ollessa matkalla seuraamaan Ranskan GP:tä.

 Formula 1:n MM-kilpailujen tulokset 
(avain) (lihavointi tarkoittaa paalupaikkaa)
 Kausi Talli 1 2 3 4 5 6 7 8 9 Pisteet Sijoitus 1950 Alfa Romeo GBR1 MONKesk. 500  SWI1 BEL4 FRA7 ITA1 30 1. 1951 Alfa Romeo SWI3 500  BEL1 FRA5 GBRKesk. GERKesk. ITA3 ESP3 19 (22) 4. 1952 Ferrari SWIKesk. 500  BEL2 FRA2 GBR6 GER2 NED2 ITA4 24 (27) 2. 1953 Ferrari ARGKesk. 500  NED2 BELKesk. FRA5 GBR3 GER1 SWI2 ITA2 26 (32) 3. 1954 Ferrari ARG2 500  BELKesk. FRA  GBR  GER  SWI  ITA  ESP  6 10. 1955 Ferrari ARG2+3 MON4 500  BEL3 NED  GBR  ITADNS 10,33 5.

Kaudet numeroina

 Kausi  Talli  Sijoitus  Osakilpailut  Pisteet  Voitot  Palkinto-pallisijat  Paalupaikat  Nopeimmatkierrokset 1950  Alfa Romeo  1.  6  30  3  3  2  3 1951  Alfa Romeo  4.  7  19 (22)  1  3  0  2 1952  Ferrari  2.  7  24 (27)  0  4  2  0 1953  Ferrari  3.  8  26 (32)  1  5  0  0 1954  Ferrari  10.  2  6  0  1  1  0 1955  Ferrari  5.  4  10,33  0  2  0  0 Yhteensä (6 kautta)  34  115,33  5  18  5  5

Saavutukset

Voitot
 Nro Kilpailu Lähtöruutu 1 Britannian Grand Prix 1950 1. 2 Sveitsin Grand Prix 1950 2. 3 Italian Grand Prix 1950 3. 4 Belgian Grand Prix 1951 2. 5 Saksan Grand Prix 1953 3.

Paalupaikat

 Nro Kilpailu 1 Britannian Grand Prix 1950 2 Belgian Grand Prix 1950 3 Sveitsin Grand Prix 1952 4 Britannian Grand Prix 1952 5 Argentiinan Grand Prix 1954

Nopeimmat kierrokset

 Nro Kilpailu 1 Britannian Grand Prix 1950 2 Sveitsin Grand Prix 1950 3 Belgian Grand Prix 1950 4 Britannian Grand Prix 1951 5 Italian Grand Prix 1951

 Muuta 
Koulutukseltaan Farina oli oikeustieteen tohtori, joksi hän valmistui Torinon yliopistosta. 

 Huomioita 

 Lähteet 



 Viitteet 

 Aiheesta muualla 

Luokka:Italialaiset Formula 1 -kuljettajat
Luokka:Formula 1 -maailmanmestarit
Luokka:Grand Prix -kuljettajat
Luokka:Liikenneonnettomuudessa kuolleet
Luokka:Vuonna 1906 syntyneet
Luokka:Vuonna 1966 kuolleet